197/2022

Útdráttur

E höfðaði mál gegn Í þar sem hann krafðist þess að viðurkennt yrði með dómi að nánar tilgreindar stundir sem hann varði í ferðir á vegum S teldust vinnutími í skilningi 1. töluliðar 52. gr. laga nr. 46/1980 um aðbúnað, hollustuhætti og öryggi á vinnustöðum. Í dómi héraðsdóms kom fram að í ferðum sínum á vegum S hefði E verið að sinna skyldum sínum í þágu vinnuveitanda en í öllum tilvikum hafi verið um verulegan ferðatíma og ferðalög að ræða sem tengdust ekki hefðbundinni starfsstöð hans hér á landi. Undir rekstri málsins var leitað eftir ráðgefandi áliti EFTA- dómstólsins um túlkun vinnutímahugtaks 2. gr. tilskipunar 2003/88/EB. Niðurstaða dómstólsins, sem héraðsdómur lagði meðal annars til grundvallar við úrlausn málsins, var í megindráttum sú að tíma sem varið væri í ferðalög utan hefðbundins vinnutíma, rétt eins og í tilviki E, til annars áfangastaðar en hefðbundinnar starfsstöðvar, í því skyni að inna af hendi störf eða skyldur, að kröfu vinnuveitanda, teldist vinnutími í skilningi 1. töluliðar 2. gr. tilskipunar 2003/88/EB. Með dómi Landsréttar var sú niðurstaða héraðsdóms staðfest með vísan til forsendna.

Dómur Landsréttar

Mál þetta dæma landsréttardómararnir A-kk-nf E. J-kk-nf, D-kk-nf Þ-kk-nf

B-kk-nf og K-kvk-nf S-kvk-nf.

Málsmeðferð og dómkröfur aðila

1

Áfrýjandi skaut málinu til Landsréttar 5. apríl 2022 að fengnu áfrýjunarleyfi. Áfrýjað er dómi Héraðsdóms Reykjavíkur 11. febrúar 2022 í málinu nr. E- 967/2019.

2

Aðaláfrýjandi krefst þess að hinum áfrýjaða dómi verði hrundið og breytt á leið að hann verði sýknaður af öllum kröfum gagnáfrýjanda. Þá krefst hann málskostnaðar í héraði og fyrir Landsrétti.

3

Gagnáfrýjandi áfrýjaði málinu fyrir sitt leyti 9. júní 2022. Krefst hann þess að viðurkennt verði með dómi að eftirtaldar stundir sem gagnáfrýjandi varði í ferðir á vegum aðaláfrýjanda, Samgöngustofu sem vinnuveitanda, séu vinnutími í skilningi 1. töluliðar 1. mgr. 52. gr. laga nr. 46/1980 um aðbúnað, hollustuhætti og öryggi á vinnustöðum:

1. Vegna vinnuferðar frá Íslandi til Tel Aviv og til baka: a. Frá klukkan 5.00 til klukkan 8.00 þann 26. febrúar 2018. b. Frá klukkan 16.00 til klukkan 20.30 þann 26. febrúar 2018. c. Frá klukkan 16.00 til klukkan 23.59 þann 1. mars 2018. d. Frá klukkan 00.01 til klukkan 05.00 þann 2. mars 2018.

2. Vegna vinnuferðar frá Íslandi til Saudi- Arabíu og til baka: a. Frá klukkan 04:15 til klukkan 8.00 þann 12. nóvember 2018. b. Frá klukkan 16.00 til klukkan 23.59 þann 12. nóvember 2018. c. Frá klukkan 00.01 til klukkan 02.40 þann 13. nóvember 2018. d. Frá klukkan 22.15 til klukkan 23.59 þann 18. nóvember 2018. e. Frá klukkan 00.01 til klukkan 8.00 þann 19. nóvember 2018.

Þá krefst hann málskostnaðar í héraði og fyrir Landsrétti.

4

Við aðalmeðferð málsins fyrir Landsrétti gáfu gagnáfrýjandi og vitnið K-kk-nf M-kk-nf B-kk-nf viðbótarskýrslur. Kom meðal annars fram í skýrslum beggja að þess hefði ekki verið krafist að vinnuferðir starfsmanna Samgöngustofu hæfust á fastri starfsstöð stofnunarinnar að Ármúla 2 í Reykjavík heldur hæfust þær við heimili starfsmanna.

Niðurstaða

5

Aðaláfrýjandi hefur hvorki krafist þess að frá viðurkenndum vinnutíma gagnáfrýjanda verði dreginn sá tími sem tekur hann að jafnaði að keyra til og frá fastri starfsstöð sinni að Ármúla 2 né teflt fram málsástæðum til stuðnings slíkri kröfu. Þegar af þeirri ástæðu var ekki tilefni fyrir héraðsdóm að draga þann tíma frá dómkröfum gagnáfrýjanda.

6

Að framangreindu gættu en að öðru leyti með vísan til forsendna hins áfrýjaða dóms verður fallist á dómkröfur gagnáfrýjanda eins og í dómsorði greinir.

7

Aðaláfrýjanda verður gert að greiða gagnáfrýjanda málskostnað í héraði og fyrir Landsrétti sem ákveðinn verður í einu lagi svo sem í dómsorði greinir.

Dómsorð :

Viðurkennt er að eftirtaldar stundir sem gagnáfrýjandi, E-kk-nf O-kk-nf S-kk-nf, varði í ferðir á vegum aðaláfrýjanda, íslenska ríkisins, teljast vinnutími í skilningi 1. töluliðar 52. gr. laga nr. 46/1980 um aðbúnað, hollustuhætti og öryggi á vinnustöðum:

Vegna vinnuferðar frá Íslandi til Tel Aviv í Ísrael og til baka: a. Frá klukkan 5.00 til klukkan 8.00 þann 26. febrúar 2018. b. Frá klukkan 16.00 til klukkan 20.30 þann 26. febrúar 2018. c. Frá klukkan 16.00 til klukkan 23.59 þann 1. mars 2018. d. Frá klukkan 00.01 til klukkan 05.00 þann 2. mars 2018.

Vegna vinnuferðar frá Íslandi til Saudi- Arabíu og til baka: a. Frá klukkan 04.15 til klukkan 8.00 þann 12. nóvember 2018. b. Frá klukkan 16.00 til klukkan 23.59 þann 12. nóvember 2018. c. Frá klukkan 00.01 til klukkan 02.40 þann 13. nóvember 2018. d. Frá klukkan 22.15 til klukkan 23.59 þann 18. nóvember 2018. e. Frá klukkan 00.01 til klukkan 8.00 þann 19. nóvember 2018.

Aðaláfrýjandi greiði gagnáfrýjanda samtals 5.000.000 króna í málskostnað í héraði og fyrir Landsrétti.